open-index/open-wikipedia-markdown huggingface dataset:
Soberanía nacional

A **soberanía nacional** é un concepto ideolóxico que xurdiu da teoría política liberal, que pode remontarse a Locke e Montesquieu (finais do século XVII en Inglaterra, século XVIII en Francia). Fai pertencer a soberanía á nación, unha entidade abstracta e única, vinculada normalmente a un espazo físico (a *terra patria* ou patria), á que pertencen tanto a cidadanía presente como a pasada e futura, e defínese como superior aos individuos que a compoñen.

## Características
O mesmo concepto de **cidadanía** (suxeitos de dereitos, en igualdade de dereitos cos demais membros da nación, e non súbditos ou obxectos pasivos de pertenza a unha entidade política imposta) está asociado ao principio de soberanía nacional. Na teoría clásica, a soberanía nacional tradúcese nun réxime representativo, porque a nación non pode gobernarse a si mesma directamente (nin sequera nos sistemas de democracia directa, dada a imposibilidade de reunir de facto á "nación eterna"). A simple maioría do pobo (concepto tamén difuso, pero máis equivalente ao conxunto dos habitantes dunha nación) non é necesariamente a vontade da nación, se esta é superior á cidadanía individual.

Ao tomar o corpo civil como un corpo político organizado, con vida propia e necesidades comúns, acúñase o termo *soberanía nacional* na Revolución francesa (1789) desligando o individuo da capacidade individual de decisión e levándoo ao corpo nacional. Nos debates previos, foi notábel a achega do abade Sieyès co seu panfleto *Que é o Terceiro Estado*, no que identificaba os intereses deste (o Terceiro Estado, é dicir, os non privilexiados, na práctica a burguesía), cos da nación francesa. A formulación que se acuñou no artigo 3 da *Declaración dos dereitos do home e do cidadán* determinou que *"toda soberanía reside esencialmente na nación"*. Así a soberanía nacional concibirase como unha, indivisible e inalienable, que non pode confundirse cos individuos que a conforman.

Ao conformar así o concepto, o individuo é parte da nación, pero esta é un todo que non o representa directamente. Non será, pois, automática a aplicación do sufraxio universal igual para todos e con poder de decisión, tal como se pretenderá co concepto de soberanía popular. Na concepción restrinxida de soberanía nacional, o voto non é un dereito do individuo, senón que esta función reservarase para quen reúnan a dignidade suficiente, xeralmente unida á riqueza persoal (por entender que estarán máis identificados cos intereses da nación), e por tanto xustifícase o sufraxio censatario.

## Véxase tamén 
### Outros artigos 
* Soberanía
* Paz de Westfalia
* Soberanía popular
* Nación
* Pobo
* País
* Nacionalismo
Antonio Pillado Rozas

**Antonio Pillado Rozas**, nado en Muimenta (Cospeito) o 14 de maio de 1991, é un futbolista galego. Xoga de defensa e o seu club actual é o Racing Vilalbés.

## Véxase tamén 
### Ligazóns externas 
* Antonio Pillado en A Temporada do Fútbol Galego
* Datos do xogador en lapreferente.com
Carlos González Fernández

**Carlos González Fernández**, nado en Navia de Suarna en 1949, é un empresario e economista galego.

## Traxectoria 
Licenciado en Economía pola Universidade de Bilbao, desenvolveu a maior parte da súa carreira profesional na empresa consultora Arthur Andersen. Foi presidente da súa filial española entre 2000 e 2003, e a partir dese ano, da filial española de Deloitte, a firma internacional coa que se fusionou.

Dende 2009 foi membro do consello asesor de Agbar e en 2011 anúnciase a súa incorporación como conselleiro independente ao recentemente creado NCG Banco.

## Notas
Arcadi Oliveres

**Arcadi Oliveres i Boadella**, nado en Barcelona en 1945 e finado en Sant Cugat del Vallès o 6 de abril de 2021, foi un economista catalán e un recoñecido activista pola xustiza social e a paz.

Foi un dos promotores, xunto con Teresa Forcades, do movemento independentista Procés Constituent a Catalunya.

## Obra 
* *Nord-sud, diagnòstic i perspectives* (Barcelona, 1988).
* *El ciclo armamentista en España* (Barcelona, 2000)
* *¿Quién debe a quién? Deuda ecológica y deuda externa* (Barcelona, 2003)
* *Aldea global, justicia parcial* (Barcelona, 2003)
* *Contra la fam i la guerra* (Barcelona, 2005)
* *Un altre món* (Barcelona, 2006)
* *El meu camí cap a la utopia* (Barcelona, 2008)
* *¡En qué mundo vivimos!* (Barcelona, 2009)
* ''Aturem la crisi. Les perversions d'un sistema que és possible canviar* (2010)
* *Detengamos la crisis* (Madrid, 2012)
* *Diguem prou!* (Barcelona 2012)
* *¡Ya basta!'' (Barcelona, 2012)

## Notas 
## Véxase tamén 
### Ligazóns externas 
* Conferencia de Arcadi Oliveres en 2003.
Albert Schweitzer

**Albert Schweitzer**, nado en Kaysersberg o 14 de xaneiro de 1875 e finado en Lambaréné, Moyen-Ogooué (Gabón) o 4 de setembro de 1965, foi un médico, filósofo, teólogo protestante e músico franco-alemán, pola súa orixe alsaciana e Premio Nobel da Paz no ano 1952.

## Traxectoria 
Albert Schweitzer naceu en Kaysersberg, Alsacia, entón parte do Imperio Alemán, e viviu os primeiros anos da súa vida en Gunsbach, localidade onde o seu pai era pastor protestante. Dende moi novo mostrou gran capacidade para a música e en 1893 superou o bacharelato. Despois dos estudos básicos, trasladouse a París para estudar filosofía e música. Deseguido formouse como teólogo na súa vila natal.

Como músico viaxou por Europa como reputado intérprete ao órgano, sobre todo das obras de Johann Sebastian Bach. Como teólogo, publicou o influente libro *Geschichte der Leben-Jesu-Forschung* (*Historia da investigación sobre a vida de Xesús*, máis coñecido pola súa tradución ao inglés, *En busca do Xesús histórico*, Tubinga, 1905) e o ensaio sobre san Paulo *Die Mystik des Apostels Paulus* (*O misticismo do apóstolo Paulo*, Tubinga, 1930), onde afonda nas crenzas escatolóxicas dos primeiros cristiáns, fundando a escola da "escatoloxía realizada".

No cume do seu éxito, abandonou a súa prometedora carreira para estudar medicina e cirurxía durante nove anos, coa idea de dedicarse aos máis desfavorecidos. Cando rematou os seus estudos médicos, en 1913, trasladouse coa súa familia a Lambaréné, na provincia de Moyen-Ogooué, en Gabón, entón baixo dominio francés.

Alí estableceu un hospital cerca dunha misión cristiá xa existente e tratou a millares de pacientes, especialmente leprosos e vítimas da enfermidade do sono. Durante a primeira guerra mundial foi feito cativo polas tropas franceses, pola súa nacionalidade, e trasladado á Francia continental. Daquela aproveitou para recadar fondos para o hospital en África e para expoñer a súa doutrina filosófica, centrada no valor de "reverencia pola vida". Volveu a Gabón en 1924, onde viviu ininterrompidamente ata o seu pasamento en 1965, saíndo de África só para recibir premios como o Goethe en 1928, o Nobel da Paz en 1952 e para explicar o seu pensamento en ciclos de conferencias.

## Obra 
* *Jean-Sébastien Bach Le musicien-poèt*, Leipzig: Breitkopf & Härtel, 1905.
* *Zwischen Wasser und Urwald* Bern: Paul Haupt, 1921.
* *Das Christentum und die Weltreligionen* München: Beck, 1923.
* *Souvenirs de mon enfance*, Lausanne: éd. de la Concorde, 1926.
* *Aus meinem Leben und Denken* Meiner Verl., Leipzig, 1931.
* *Indian Thought and Its Development* (1935)
* *Geschichte der Leben Jesu Forschung* Tübingen: Mohr, 1984 (9ª edición)

## Notas 
## Véxase tamén 
### Ligazóns externas 
* Páxina web oficial da Asociación Internacional Albert Schweitzer (AISL)
The Strength / The Sound / The Songs

***The Strength / The Sound / The Songs*** é o primeiro álbum da banda danesa Volbeat, editado en 2005.

## Listaxe de cancións 
Todos os temas escritos por Volbeat, agás os indicados.

#"Caroline Leaving" – 3:14
#"Another Day, Another Way" – 3:03
#"Something Else or..." – 4:08
#"Rebel Monster" – 2:54
#"Pool of Booze, Booze, Booza" – 3:38
#"Always, Wu" – 2:33
#"Say Your Number" – 4:42
#"Soulweeper" – 3:39
#"Fire Song" – 4:20
#"Danny & Lucy (11 pm)" – 2:51
#"Caroline #1" – 4:13
#"Alienized" – 4:07
#"I Only Wanna Be With You" (Cover de Dusty Springfield, composta por Mike Hawker e Ivor Raymonde) - 2:44
#"Everything's Still Fine" – 3:20
#"Healing Subconsciously" – 5:37
Rock the Rebel / Metal the Devil

***Rock the Rebel / Metal the Devil*** é o segundo álbum da banda danesa Volbeat, editado o 26 de febreiro de 2007.

## Listaxe de cancións
Karlheinz Stockhausen

**Karlheinz Stockhausen**, nado o 22 de agosto de 1928 en Mödrath (Alemaña) e finado o 5 de decembro do 2007 en Kürten (Alemaña), foi un compositor alemán amplamente recoñecido como un dos compositores máis importantes da música culta do século XX. Foi compañeiro de Pierre Boulez, estudando ámbolos dous co compositor e organista Olivier Messiaen. As súas obras revolucionaron a percepción do ritmo, a melodía e a harmonía.

É tamén coñecido polas súas innovacións na música electroacústica, música aleatoria e no serialismo (destacando *Keuzspiel* e *Formel*). Das súas obras máis ambiciosas destacan o cuarteto de corda con helicópteros (Helikopter-Streichquartett), que é tocado con eses instrumentos (un cuarteto de cordas e catro helicópteros).

Tralos atentados do 11 de setembro de 2001 nos Estados Unidos, realizou unhas polémicas declaracións nas que comparou os ataques a unha *grandiosa obra de arte*.

## Véxase tamén 
### Ligazóns externas 
* Sitio web oficial sobre Karlheinz Stockhausen 
* The Stockhausen Society 
* Catalogos de obras de Stockhausen (Stockhausen Verlag)
* Discografía de Stockhausen
Turgalicia

A **Sociedade de Imaxe e Promoción Turística de Galicia**, coñecida co seu nome comercial de **Turgalicia**, foi unha sociedade de capital público, inscrita no organigrama da Xunta de Galicia e responsable da promoción turística de Galicia. Parte das funcións da sociedade foron asumidas pola axencia Turismo de Galicia, creada en 2012.

## Historia e estrutura 
Turgalicia foi creada o 22 de setembro de 1992, durante o primeiro goberno de Manuel Fraga na Xunta de Galicia. Dependeu dende aquela da consellería que levase asignada a área de Turismo: entre 1992 e 1997 dependeu da consellería de Política Territorial, Obras Públicas e Vivenda; entre ese ano e 2005, da consellería de Cultura, Comunicación Social e Turismo; nese ano regresou á consellería de Industria ata que en 2009 volveu depender da Consellería de Cultura e Turismo.

En xuño de 2011, o presidente da Xunta Alberto Núñez Feijóo anunciou a súa eliminación e fusión con outros organismos empresariais e administrativos galegos dedicados ao labor turístico.

A súa sede estaba localizada na Barcia, en Santiago de Compostela.

## Funcións 
Turgalicia ocupábase da promoción da oferta turística de Galicia tanto nos mercados turísticos internos como exteriores, dos labores de información turística de Galicia, da xestión da calidade dos establecementos turísticos galegos e da edición de material de promoción de Galicia.

## Notas 
## Véxase tamén 
### Ligazóns externas 
* TurGalicia
Álex González

**Augusto Alejandro José González**, máis coñecido como **Álex González**, nado en Madrid o 13 de agosto de 1980, é un actor español.

## Filmografía 
## Televisión 
## Teatro 
* "Historias de un parque"

## Música 
* Con Dani Martín de "El Canto del Loco"

## Premios 
### Premios Goya 
### Premios Unión de Actores 
### Premios Turia 
### Premios Men's Health 
## Véxase tamén 
### Ligazóns externas 
* Ficha na IMDb
David Gómez Martínez

**David Gómez Martínez**, nado no Rosal o 13 de febreiro de 1981, é un atleta galego, especializado en décatlon.
## Traxectoria 
miniatura|A cidade de Vigo ós seus atletas.
O seu equipo é o R.C. Celta. Estivo presente nos Xogos Olímpicos de Atenas 2004 e Beijing 2008.

## Véxase tamén 
### Outros artigos 
* Récords de Galicia de atletismo
### Ligazóns externas 
* Páxina web oficial de David Gómez 
*Ficha na páxina web Celta Atletismo.
* Ficha  na web da RFEA.
Jacob Gade

**Jacob Thune Hansen Gade**, coñecido como **Jacob Gade**, nado en Vejle o 29 de novembro de 1879 e finado no mesmo lugar o 20 de febreiro de 1963, foi un compositor e violinista dinamarqués.

## Traxectoria 
No principio do século XX gañaba a vida tocando o violín nos restaurantes e teatros de Copenhaguen, foi director da grande orquestra Palads Cinema desta cidade, aínda que xamais tivo unha educación musical formal.

Hoxe lémbraselle por unha soa canción, *Tzigane Tango Jalousie*, tamén coñecido como *Tango Jalousie*. Este tango, escrito para acompañar un filme mudo cando Gade era o líder da orquestra do Cinema Palads, foi un éxito internacional inmediato. Estreouse un 14 de setembro de 1925. Desde o inicio do cinema sonoro apareceu en máis de 100 películas, e ao longo do tempo, a composición foi enriquecida con letras en varios idiomas.

Algúns críticos musicais afirman que *Jalousie* (1925) non é un tango xenuíno, posto que foi composto para a película muda norteamericana, *Don Q, the son of the Zorro*, protagonizada por Douglas Fairbanks. A pesar diso, é un dos tangos máis famosos actualmente en todo o mundo. A partir daquela terminou a súa carreira como violinista e dedicouse a traballar en obras orquestrais máis ambiciosas, pero que nunca alcanzaron a mesma celebridade do seu tango. As regalías desa canción permitíronlle a Gade dedicarse a tempo completo á composición polo resto da súa vida. Os seus dereitos de autor actualmente financian unha fundación para mozos músicos.

Arthur Fiedler fixo a primeira gravación da peza coa Boston Pops, aumentando aínda máis os ingresos de Gade. Nunha entrevista dous anos antes da súa morte, Fiedler lembrou que Gade veu especialmente a Boston para agradecerlle pola gravación. Gade tamén lle presentou a partitura dunha sinfonía que Fiedler lembrou como "unha das peores pezas da música que coñecín".

## Véxase tamén 
### Ligazóns externas 
* Biografía de Jacob Gade 
*
Copa Xunta de Rugby 2011

A **Copa Xunta de Rugby 2011** foi a 23ª edición da Copa Xunta de Rugby. Disputouse entre o 14 de abril e o 5 de xuño. O torneo contou coa inscrición de 8 equipos, aínda que só 4 deles competiron, e o resto renunciaron. A final xogouse no Campo de Monte Porreiro, en Pontevedra, e o campión final foi de novo Vigo RC, que venceu na final de novo a CRAT.
## Enfrontamentos
NP = Non presentado
Matt Doran

**Matthew N. Doran**, nado en Sidney o 30 de marzo de 1976, é un actor australiano coñecido polo seu papel como "Mouse" (en galego: "Rato") en *Matrix*.

## Formación 
Estudou interpretación por dous anos na Australian Film & TV Academy e gañou un premio de Mellor Performance e Mellor Estudante en 1991.

## Traxectoria 
Despois de formarse, conseguiu un papel principal na película, ''Pirates' Island*, e fixo unha aparición no E Street.

Doran tamén fixo o papel do neno Damien Roberts na telenovela australiana *Home e Away* entre 1992 e 1996. Protagonizou *GP*, *Fallen Angels*, *Water Rats*, *Medivac*, *Call Murder*, *Farscape* e *Stingers*.

No 2008, desempeñou o papel de James Marshall no filme máis recente de Darren K. Hawkins, *Next Door to the Velinskys*.

## Filmografía 
* *The Thin Red Line*, Private Coombs (1998)
* *The Matrix*, Mouse (1999)
* *Star Wars Episode II: Attack of the Clones*, Elan Sleazebaggano (2002)
* *The Great Raid*, Ron Carlson (2005)
* *Macbeth*, Malcolm (2006)
* *Next Door to the Velinskys'', James Marshall (2008)

## Notas 
## Véxase tamén 
### Ligazóns externas 
* Ficha no Filmreference.com
Anthony Ray Parker

**Anthony Ray Parker**, nado en Saginaw (Míchigan) o 13 de maio de 1958, é un actor estadounidense.

## Traxectoria 
En 2011 residía nos Ánxeles (California). Durante anos, a finais dos anos 1990 e inicio dos 2000, Parker estableceuse en Nova Zelandia e tivo unha carreira destacada na televisión en varios espectáculos como socio de Paul Suzanne. Apareceu no filme *Matrix* como "Dozer". No 2006, Parker protagonizou o filme de John Cena, *The Marine*. Tamén apareceu no filme de terror *Dead Air*.

Filmou unha serie de programas de televisión e filmes en Australia e Nova Zelandia.

Anthony Ray Parker ten unha filla e dous fillos, os cales actualmente residen en Nova Zelandia.

## Filmografía
AGILE

**AGILE** (acrónimo de *Astro‐rivelatore Gamma a Immagini LEggero*) é un observatorio espacial de raios gamma e raios X da Axencia Espacial Italiana lanzado o 23 de abril de 2007 mediante un foguete PSLV desde o Centro Espacial de Sriharikota.

## Características 
AGILE é un observatorio espacial adicado á observación astronómica en lonxitudes de onda de raios X e raios gamma. O deseño, desenvolvemento e construción do satélite foi dirixido por Carlo Gavazzi Space en colaboración con varias institucións industriais e de investigación.

É o primeiro satélite non indio lanzado como carga principal por un PSLV, e ademais da instrumentación científica leva a bordo o sistema de comunicación Rubin 6 para enviar datos a través da constelación de satélites Orbcomm.

## Instrumentos 
AGILE leva dous instrumentos:

* a cámara de raios gamma GRID de gran angular, capaz de detectar fotóns gamma con enerxías de entre 0,3 e 200 MeV.
* o detector de raios X duros Super-AGILE, para o rango de entre 15 e 45 keV.

## Notas 
## Véxase tamén 
### Ligazóns externas 
* Páxina oficial de AGILE
Carrie-Anne Moss

**Carrie-Anne Moss**, nada en Burnaby (Columbia Británica) o 21 de agosto de 1967 é unha actriz canadense que acadou fama internacional tralas súas aparicións na triloxía de filmes de *Matrix* interpretando a Trinity.

## Traxectoria 
Cando era nova, vivía coa súa nai Barbara na cidade de Vancouver. Cando tiña once anos entrou no Teatro musical de nenos de Vancouver e despois fixo un tour por Europa co Coro da Escola Secundaria Magee no seu derradeiro ano. Tras isto, involucrouse na Academia Americana de Artes Dramáticas en Pasadena ata que volveu. En 1985 mudouse de Vancouver a Toronto e fíxose modelo. Durante ese período como modelo e a finais dos anos 80, foi a España e ao Xapón.

Estando en España conseguiu un papel na serie dramática *Dark Justice*, a súa primeira aparición na televisión. Marchou de Barcelona aos Ánxeles (California) para a serie en 1992. Pero a súa carreira tomou outro camiño cando foi elixida para representar a Trinity no filme *Matrix*, que se estreou en 1999 con grande éxito a nivel mundial. Tras este, fixéronse dous filmes máis que pecharon a triloxía e nos que Moss tamén participou. Tamén tivo un papel destacado en *Memento* (2000), interpretando a Natalie.

Carrie-Anne Moss casou co actor Steven Roy en 1999. Teñen dous fillos, (Owen, nado en setembro de 2003, e Jaden, nado en novembro de 2005), e unha filla (nada en xuño de 2009). A actriz Maria Bello é a madriña do seu fillo máis vello.

## Filmografía 
### Cinema 
### Televisión 
### Videoxogos 
## Premios e nomeamentos 
* 2007: Genie Award, Mellor Actriz en Papel secundario *Snow Cake*
* 2007: Vancouver Film Critics Circle Award, Mellor Actriz en filme canadense por *Fido*
* 2002: Independent Spirit Award, Mellor Actriz secundaria por *Memento*
* 2000: Golden Slate, Mellor Actriz en papel protagonista por *Matrix*
* 2000: Empire Award, Mellor Debut en *Matrix*

## Notas 
## Véxase tamén 
### Ligazóns externas 
*Ficha na IMDb 
*Ficha na IMDb 
*Páxina Oficial
Teddy Bautista

**Eduardo Bautista García**, coñecido como **Teddy Bautista**, nado en Las Palmas de Gran Canaria o 27 de maio de 1943, é un músico e empresario español, presidente da SGAE.

## Traxectoria 
Foi líder de *Los Canarios*, grupo de orixe canaria de finais dos anos 1960, que se dedicaba á música soul, derivando logo cara ao rock con metais. En 1968 tiveron o seu maior hit "Get on your knees". Cabe destacar o seu posterior traballo de rock progresivo *Ciclos*, no cal se versionan as catro estacións de Antonio Vivaldi, unha obra máis ben experimental no seu momento na que se fusiona o rock cos últimos avances da música electrónica da época.

É destacábel a súa achega á banda sonora de Xesuscristo Superstar, na que interpreta na súa primeira versión española a Xudas, un dos personaxes principais da obra. Tamén actuou en musicais (*Annie*, 1981) e en varias películas españolas da década de 1980. Desde entón non se dedicou a ningunha finalidade creativa, centrándose no seu cargo de presidente da SGAE.

Estivo casado con Paloma Siles e tiveron unha filla. Doutro matrimonio ten outra filla e un fillo.

En 2011 era o presidente do Consello de Dirección da Sociedade Xeral de Autores e Editores (SGAE) onde se viu implicado en numerosas polémicas, en especial pola súa campaña en favor do canon compensatorio por copia privada nos soportes audiovisuais, e por cobrar diñeiro en actos benéficos.

## Véxase tamén 
### Ligazóns externas 
* IMDb Filmografía de Teddey Bautista
Aristóteles Onassis

**Aristóteles Sócrates Onassis**, (, *Aristotelis Onasis*) nado en Esmirna o 15 de xaneiro de 1906 e finado en Neuilly-sur-Seine o 15 de marzo de 1975 foi un empresario grego, o magnate máis famoso da industria naval do século XX e o home máis adiñeirado do mundo na súa época.

## Véxase tamén 
### Ligazóns externas 
* Biografía de Aristóteles Onassis.
Olympic Airlines

**Olympic Airlines - Liñas Aéreas de Grecia** foi a compañía de bandeira de Grecia até setembro de 2009.

## Historia e características 
A súa base principal atopábase no Aeroporto Internacional de Atenas, con bases secundarias no Aeroporto Internacional de Tesalónica, así como na illa de Rodas. Nos seus últimos anos, Olympic operaba unha rede de 11 destinos intercontinentais, 22 europeos e 34 domésticos. A compañía contaba, a data de decembro de 2007 con 8.500 empregados.

Olympic Airlines era membro de IATA e obtivo o certificado IOSA (IATA Operational Safety Audit) que certifica a seguridade nas operacións da compañía.

O 6 de marzo de 2009, o Estado grego anunciou que chegara a un acordo para vender a compañía ao fondo de investimento grego Marfin Investment Group, pondo fin a 30 anos de participación estatal. O 29 de setembro de 2009 cesou as súas operacións e a maior parte dos seus voos e a nova compañía Olympic Air empezou a operar. O 31 de decembro de 2009 cesou todos os seus voos.

## Véxase tamén
Enrique Lorenzo Docampo

**Enrique Lorenzo Docampo**, nado en Vigo o 16 de novembro de 1892 e finado na mesma cidade en 1981, foi un empresario e político galego.

## Traxectoria 
Logo de estar emigrado na Arxentina entre 1911 e 1915, regresou á súa cidade natal para comezar a actividade empresarial. No barrio de Teis fundou en 1919 unha empresa caldeireira, co tempo reconvertida no estaleiro Factorías Vulcano-Enrique Lorenzo y Cía, que tivo o seu maior período de actividade na década de 1960, en pleno auxe do sector da construción naval. En 1958 fundou en Meira a empresa conserveira Conservas La Guía, activa até 1981.

A nivel político social nos anos trinta presentouse candidato na candidatura monárquica ás eleccións municipais de 1931 nas que resulta elixido aínda que non chega a tomar posesión pola vitoria republicana e inmediata caída de Alfonso XIII. Os anos da República traballa dende a dirección da patronal viguesa, a Federación Gremial Patronal, desempeñan diversos postos na súa directiva.

O 20 de xullo de 1936 toma partido inmediatamente polos sublevados contra a República e integra dende a súa constitución en setembro de 1936 a organización paramilitar viguesa Guardia Cívica de Vigo, responsable dunha importante porcentaxe dos asasinados na cidade ate a súa disolución en maio de 1937.

En 1963 foi nomeado presidente da Deputación Provincial de Pontevedra, permanecendo no cargo até 1970. Foi procurador en Cortes como representantes de Deputacións Provinciais (1963-1970). Amais, formou parte de diversas iniciativas económicas, deportivas e sociais. Foi membro da xunta directiva da Cámara Oficial de Comercio, Industria e Navegación local, conselleiro do Banco de Vigo, censor de contas de Tranvías eléctricos de Vigo, presidente do Centro de Hijos de Vigo, fundador e primeiro presidente do Real Aero Club de Vigo, e directivo do Club de Campo de Vigo.

En 1963 recibiu o *Paul Tissandier Diploma* de mans da Fédération Aéronautique Internationale pola súa achega á aviación deportiva.

## Véxase tamén 
### Bibliografía 
* 
*
Marcus Chong

**Marcus Chong**, nado o 8 de xullo de 1967 como Marcus Wyatt, é un actor estadounidense famoso polo seu papel como "Tank" no filme de ciencia ficción *Matrix*.

## Traxectoria 
O pai biolóxico de Marcus Chong, Martin Wyatt, fora un reporteiro local na área da Baía de San Francisco por moitos anos. Chong foi entón adoptado e criado polo actor e comediante canadense Tommy Chong e criado como un medio-irmán coa actriz Rae Dawn Chong.

O seu comezo como actor foi na serie televisiva *Roots: The Next Generations* como Frankie Warner. Logo foi a Broadway en "Stand-Up Tragedy" con Jack Coleman.

A comezos de 1990 interpretou o protagonista "Miguel Mendez" na serie de televisión *Street Justice*. Máis tarde, apareceu na serie *Vanishing Son* como Fu Mer Johnson e tamén tivo unha personaxe birracial de ascendencia americana / chinesa africana na terceira tempada da serie de televisión *Law & Order: Special Victims Unit*.

Marcus Chong interpretou a "Tank" *Matrix* e tamén protagonizou o filme *Panther* como Huey P. Newton en 1995.

Recentemente completou a súa primeira novela titulada "The Arch" (www.thearchnovel.com) con base na súa experiencia con *Matrix* e un dos seus heroes, Alexandre Dumas.

## Véxase tamén 
### Ligazóns externas 
* Ficha na IMDb 
* Ficha en Filmreference.com 

## Notas
Funicular do Tibidabo

300px|miniatura|Estación inferior do funicular.
O **Funicular do Tibidabo** é un funicular de Barcelona que une a Plaça del Doctor Andreu co Tibidabo. O seu traxecto ten unha lonxitude de 1152&nbsp;metros e a estación inferior está conectada co Tramvia Blau.

Trátase do primeiro transporte destas características que funcionou en España. Construíuse en pouco máis dun ano, coa participación de Siemens AG, e foi inaugurado ás 15:00 do 29 de outubro de 1901, cun custo total de 697.000 pesetas.

## Galería de imaxes 

File:Catalunya en Miniatura-Funicular del Tibidabo.JPG|Maqueta do funicular, en Catalunya en Miniatura
File:Tibidabo Funicular.jpg|Un dos vagóns do funicular
File:Funicular del Tibidabo.jpg|Vagón do funicular pintado de graffitis

## Véxase tamén 
### Ligazóns externas 
* Funicular do Tibidabo en trenscat.com
Tramvia Blau

miniatura|300px|O Tramvia Blau subindo cara ao Funicular do Tibidabo.
miniatura|300px|O Tramvia Blau cruzando a Ronda de Dalt.
O **Tramvia Blau** é un tranvía da parte alta da cidade de Barcelona xestionado por TMB, que une a estación de Avinguda Tibidabo, que é cabeceira da liña L7 de FGC co pé do Funicular do Tibidabo.

Foi inaugurado en 1901. Posteriormente sufriu remodelacións os anos 1922 e 1958.

Ata a inauguración do Trambaix era a única liña de tranvía que se conservou en toda Barcelona (despois de que na maior parte da cidade fosen substituídos por autobuses durante as décadas dos 60 e 70). Ademais ten unha función máis ben turística, por iso non está integrado e ten unha tarifa especial.

## Características técnicas 
*Data de inauguración: 29 de outubro de 1901 
*Lonxitude da liña: 1.130 metros 
*Altitude estación inferior: 226 metros 
*Altitude estación superior: 501 metros 
*Desnivel: 275 metros 
*Pendente máxima: 25,7% 
*Vehículos: 6 
*Capacidade dos vehículos: 113 persoas
*Capacidade de transporte (nun só sentido): 1.356 persoas/hora 
*Velocidade: 4,1&nbsp;m/s (14&nbsp;km/h) 
*Diámetro do cable: 38&nbsp;mm 
*Ancho de vía: 1.435&nbsp;mm

## Véxase tamén 
### Ligazóns externas 
*Sitio web do Tramvia Blau
Guitar Gangsters & Cadillac Blood

***Guitar Gangsters & Cadillac Blood*** é o terceiro álbum da banda danesa Volbeat, editado o 1 de setembro de 2008.

## Listaxe de cancións 
Todos os temas escritos por Volbeat, agás os indicados.

#"Intro (End of the Road)" – 1:03
#"Guitar Gangsters & Cadillac Blood" – 3:09
#"Back to Prom" – 1:52
#"Mary Ann's Place" (con Pernille Rosendahl de Swan Lee) – 3:42
#"Hallelujah Goat" – 3:30
#"Maybellene I Hofteholder" – 3:21
#"We" – 3:46
#"Still Counting" – 4:22
#"Light A Way" – 4:42
#"Wild Rover of Hell" – 3:42
#"I'm So Lonesome I Could Cry" – 3:22
#"A Broken Man And The Dawn" – 4:45
#"Find That Soul" – 3:44
#"Making Believe" (Bonus Track) (música de Jimmy Work) – 3:33
#"Rebel Monster" (Live) – 3:46
#"Soulweeper 2" (Live) – 4:31
Beyond Hell / Above Heaven

***Beyond Hell / Above Heaven*** é o cuarto álbum da banda danesa Volbeat, editado o 10 de setembro de 2010.

## Listaxe de cancións 
Todos os temas escritos por Volbeat.

#"The Mirror and the Ripper" – 4:01
#"Heaven Nor Hell" (con Henrik Hall de Love Shop) – 5:23
#"Who They Are" – 3:43
#"Fallen" – 5:01
#"A Better Believer" – 3:25
#"7 Shots" (con Mille Petrozza de Kreator e Michael Denner de Mercyful Fate / King Diamond) – 4:45
#"A New Day" – 4:07
#"16 Dollars" (con Jakob Oelund de Taggy Tones) – 2:49
#"A Warrior's Call" – 4:24
#"Magic Zone" – 3:52
#"Evelyn" (con Mark "Barney" Greenway de Napalm Death) – 3:30
#"Being 1" – 2:22
#"Thanks" – 3:43
Funicular de Montjuïc

miniatura|300px|Exterior da estación
O **Funicular de Montjuïc** é un funicular da cidade de Barcelona, inaugurado o 24 de outubro de 1928, con motivo da Exposición Internacional que tivo lugar o ano seguinte. O funicular foi obra do enxeñeiro Emilio Echevarría e as estacións do arquitecto Ramon Reventós i Farrarons. A obra construíuse en 14 meses.

senmarco|402x402px

O ano 1992 recibiu unha renovación e volveu abrir o 24 de xuño de 1992, con motivo dos Xogos Olímpicos que tiveron lugar ese mesmo ano. En 2005 volveu ser renovado, e o 29 de novembro de 2005 volveu abrir logo de 44 días de renovación. A estación máis próxima á cidade está situada na mesma parada do metro de Paral·lel, cunha altura de 4 metros sobre o nivel do mar, e a estación situada máis preto da montaña está na Avinguda de l'Estadi, cunha altura de 80 metros, a menos dun minuto do Teleférico de Montjuïc. O Funicular pertence á empresa TMB.

## Características técnicas 
* O percorrido completo dura 2 minutos. 
* A lonxitude do percorrido é de 758 metros. 
* A velocidade máxima é de 10 metros por segundo. 
* A capacidade máxima por tren é de 400 pasaxeiros. 
* A capacidade de transporte por hora en cada sentido é de 8.000 pasaxeiros. 
* A pendente máxima é dun 18%, sendo a media do 10,1%. 
* Persoas con minusvalía poden acceder pola parte do tren máis próxima á montaña. 
* A maior parte do funicular é cuberta excepto os últimos metros.

## Galería de imaxes 

Ficheiro:Barcelona Metro - Parc de Montjuic.jpg|Estación Parc de Montjuïc

## Véxase tamén
Them Bones

"**Them Bones**" é un sinxelo da banda estadounidense de grunge Alice in Chains. É o segundo sinxelo do seu álbum *Dirt*, tamén editado en 1992. A canción foi incluída nos álbums recompilatorios *Nothing Safe: Best of the Box* (1999), *Music Bank* (1999), *Greatest Hits* (2001) e *The Essential Alice in Chains* (2006).

## Listaxe de cancións 
# “Them Bones” – 2:30
# “Bleed the Freak” – 4:01
# “It Ain't Like That” – 4:37
Dublin Metropolitan Police

A **Dublin Metropolitan Police (DMP)** (en galego *Policía Metropolitana de Dublín*) foron as forzas de policía de Dublín entre 1836 e 1925, cando foron reconvertidas na nova Garda Síochána. Tiña unha estrutura e organización similar á Metropolitan Police Service. O seu recrutamento ata 1921 foi esencialmente protestante.
## Historia
O sistema de policía rural comezou cando Robert Peel (daquela Xefe de Secretaría de Irlanda) creou unha Forza de Preservación da Paz en 1816. Este rudimentario corpo de policía paramilitar deseñouse para prover Irlanda dunha policía rural, substituíndo ao sistema de vixilantes do século XVIII, gardas, oficiais e o Exército Británico. Peel continuou ata fundar a Metropolitan Police Service (Policía Metropolitana de Londres).

En 1822 unha nova acta creou catro corpos policiais provinciais cuxa organización fundamentouse nas tradicionais provincias de Irlanda. Estes fusionáronse nun novo e centralizado corpo de policía en 1836, desaparecendo a chamada Forza de Preservación da Paz. Ao mesmo tempo creáronse forzas non paramilitares nas cidades máis grandes, como Dublín, Belfast e Derry. As forzas de Belfast e Derry foron absorbidas pola Forza Nacional por problemas disciplinarios e soamente Dublín mantivo as súas forzas policiais por separado.

A DMP deseñouse dun xeito moi similar á Policía Metropolitana de Londres, non só os uniformes eran indistinguibles, especialmente cando adoptaron o casco e a placa, senón que ámbalas dúas forzas tiñan unha estrutura de organización similar. Máis que por un xefe de policía, o cuerpo estaba comandado por un comisario que non era un oficial de policía, senón un maxistrado portando un comisionado de paz.
Teleférico de Montjuïc

300px|miniatura|O antigo teleférico.
miniatura|300px|dereita|Teleférico de Montjuïc renovado.
O **teleférico de Montjuïc** é un teleférico que dá acceso á montaña barcelonesa de Montjuïc desde a saia oriental. A pesar do seu nome, non é propiamente un teleférico, senón un telecabina. O día 16 de maio do 2007 reabriuse logo da súa remodelación. Na actualidade está xestionado pola empresa TMB.

## Percorrido 
Ficheiro:TelefericM.png

O teleférico dispón de tres estacións: **Parc de Montjuïc** (con correspondencia co Funicular de Montjuïc), **Mirador** (só con parada sentido Castell > Parc) e  **Castell**.

## Vistas 
Desde o teleférico pódese ver toda Barcelona e varios dos seus lugares máis representativos, como: a Plaça de Catalunya, a Catedral de Barcelona, a Sagrada Familia, os cruceiros atracados no Porto de Barcelona, a Vila Olímpica de Barcelona, a Torre Agbar ou a zona do Fórum.

## Véxase tamén 
### Outros artigos 
* Teleférico do Porto de Barcelona
* Funicular de Montjuïc
Patrick Pearse

**Patrick Henry Pearse**, tamén coñecido como **Pádraig Pearse** (en irlandés **Pádraig Anraí Mac Piarais**), nado o 10 de novembro de 1879 e finado o 3 de maio de 1916 foi un poeta, escritor, profesor, nacionalista e activista político, líder do Alzamento de Pascua en 1916.

## Traxectoria
Foi proclamado "Presidente do Goberno Provisional" da República Irlandesa nun dos boletíns emitidos polos líderes do alzamento, status disputado por outros participantes no mesmo. Co fracaso do alzamento e a súa execución xunto co seu irmán e outros catorce líderes máis, Considérase a Pearse como o principal artífice da revolta.
Quilómetro por hora

O **quilómetro por hora** (**km/h**) é unha unidade derivada do SI de velocidade, tanto escalar como vectorial. Un obxecto que viaxa a unha velocidade media de 1&nbsp;km/h desprázase 1 quilómetro nunha hora se a velocidade se mantén constante durante ese período.

O símbolo utilizado para esta unidade é **km/h**, aínda que tamén se utiliza **km·h−1**. Nalgúns países de fala inglesa utilízase a notación **kph**.

Esta unidade de medida non pertence ao Sistema Internacional de Unidades (SI). A unidade do SI para a velocidade é o metro por segundo (m/s). Con todo, é a unidade máis utilizada a nivel mundial para indicar velocidades no transporte terrestre, xa sexa transporte por estrada ou transporte por ferrocarril. O kWh e o km/h son as unidades máis amplamente utilizadas que se basean na hora. A hora é a única unidade que non pertence ao SI que é aceptada para utilizarse con unidades do SI pola Oficina Internacional de Pesos e Medidas.

## Equivalencias con outras unidades 
* 3,6&nbsp;km/h ≡ 1&nbsp;m/s (exacto)
* 1&nbsp;km/h ≈ 0,277 78&nbsp;m/s 
* 1&nbsp;km/h ≈ 0,621 37&nbsp;mph ≈ 0,911 34&nbsp;pie/s
* 1&nbsp;no ≡ 1,852&nbsp;km/h (exacto)
* 1 milla por hora = 1,609&nbsp;km/h (exacto)

## Véxase tamén 
* Velocidade

### Ligazóns externas 
* Conversion Calculator for Units of SPEED
Trambaix

O **Trambaix** é a rede de tranvía xestionada por Trammet que conecta o Baix Llobregat con Barcelona (distrito de Les Corts) e transporta unha media de 50.000 viaxeiros por día laborable. Abriu ao público o 3 de abril de 2004 nun fin de semana de portas abertas durante o cal os cidadáns podían usalo libremente.

Ten un total de tres rutas denominadas T1, T2 e T3 que empezan o percorrido na plaça de Francesc Macià en Barcelona e diríxense cara a L'Hospitalet de Llobregat, Esplugues de Llobregat, Cornellà de Llobregat, Sant Joan Despí e Sant Just Desvern. A rede ten unha lonxitude de 15'1&nbsp;km en vía dobre, 29 paradas e 3 intercambiadores.

O tranvía circula por unha plataforma reservada, salvo os cruces con outros viarios, e dunha regulación semafórica que podería facer superar os 20 km/h de velocidade comercial. Actualmente a media de todos os servizos ten unha velocidade comercial de 18&nbsp;km/h, por diante dos 12&nbsp;km/h dos autobuses urbanos, e inferior a 29&nbsp;km/h do metro de Barcelona.

## Percorrido 
As tres liñas do Trambaix teñen un tramo común entre *Francesc Macià* e *Montesa*. En Montesa a T3 bifúrcase cara a *Sant Feliu|Consell Comarcal* pasando por *Hospital Sant Joan Despí-TV3* (antes Sant Martí de l'Erm). A T1 e a T2 comparten un tramo desde o Pedró ata a finalización da T1 en Bon Viatge e a T2 segue ata finalizar o seu percorrido en *Llevant-les Planes* (antes Sant Martí de l'Erm).

miniatura|centro|550px|Mapa do Trambaix.

## Notas 
## Véxase tamén 
### Outros artigos 
*Trambesòs

### Ligazóns externas 
* Sitio oficial de Trammet
Trambesòs

300px|miniatura|O Trambesòs

O **Trambesòs** é a denominación que recibe a rede de tranvía xestionada por Trammet que une Sant Adrià de Besòs coa cidade de Barcelona. Inaugurouse o 8 de maio de 2004.

A ruta comeza ao lado do Parc de la Ciutadella de Barcelona e vai en sentido Besòs chegando ata a estación de tren de Sant Adrià de Besòs, aínda que nun primeiro momento só funcionaba entre *Glòries* e *Estació de Sant Adrià*.

## Percorrido 
As liñas do Trambesòs teñen algúns tramos en común. A ruta T4 inicia o seu percorrido en *Ciutadella|Vila Olímpica* e acaba na *Estació de Sant Adrià*. A T5 empeza en *Glòries* onde enlaza coa T4 e finaliza o seu percorrido en *Gorg*. A T6 comparte parte do seu percorrido tanto coa T4 como coa T5 xa que enlaza *Gorg* (T5) con *Estació de Sant Adrià* (T4) mediante unha bifurcación para pasar por *la Mina*.

miniatura|centro|550px|Mapa do Trambesòs.

## Véxase tamén 
### Outros artigos 
*Trambaix

### Ligazóns externas 
* Sitio oficial de Trammet
Bráithreachas na Poblachta

A **Bráithreachas na Poblachta** (en inglés **Irish Republican Brotherhood**, e en galego, **Irmandade Republicana Irlandesa**) foi unha organización armada clandestina irlandesa que operou na illa entre 1858 e 1924 co obxectivo de conseguir unha "República irlandesa independente e democrática".

## Historia
[miniatura|220px|O Executivo dos Fenianos Irlandeses entre o que se atopan algúns membros fundadores da Irmandade Republicana Irlandessa como [James Stephens, Charles Kickham, John O'Connor, John O'Leary, Thomas Clarke Luby, Denis Dowling Mulcahy, William Roantree e Jeremiah O'Donovan Rossa.|esquerda]]
Fundada en 1858 por James Stephens, Thomas Clarke, John O´leary e Charles Kickham para combater a dominación británica, tras a prohibición por parte destes do xornal republicano *Irish People* iniciou a loita armada na chamada Revolución Feniana (1867), que fracasaría. Tras pasar case 50 anos desenvolvendo unha escasa actividade, pasou a xogar un papel destacado no Alzamento de Pascua de 1916 e na Guerra de Independencia Irlandesa acontecida entre 1919 e 1921. O tratado de paz que puxo fin ao conflito supuxo a división en dous bandos da organización, entre os que o acataron, liderados por Michael Collins e os que o rexeitaron, baixo o mando de Ernie O'Malley. A derrota destes últimos culminou coa disolución da Irmandade polo seu último líder, Richard Mulcahy, ao considerar que os obxectivos xa foran cumpridos.

## Véxase tamén
### Ligazóns externas
* A Irmandade Republicana Irlandesa vista pola BBC
Gani Lawal

**Gani Oladimeji Lawal, Jr.**, nado en College Park (Xeorxia) o 7 de novembro de 1988, é un xogador americano de baloncesto profesional que xoga nos Shiga Lakestars da B.League xaponesa. Xogou cos Georgia Tech Yellow Jackets na universidade durante 3 anos. Coma júnior, Lawal liderou ao equipo en porcentaxe de tiros de campo e en tapóns, na tempada 2008-08.

## Traxectoria 
Lawal foi elixido na 46ª posición do Draft da NBA de 2010 polos Phoenix Suns. Xogou a Liga de Verán con eles, e o 2 de agosto de 2010, asinou un contrato cos Suns. O 16 de novembro de 2010, trsa non xogar en ningún dos primeiros partidos da tempada regular con Phoenix, foi asignado aos Iowa Energy da NBA Development League.

## Notas 
## Véxase tamén 
### Ligazóns externas 
* Perfil en Eurobasket.com 
* Perfil en Euroleague.net
Josh Klinghoffer

**Joshua Adam "Josh" Klinghoffer**, nado nos Ánxeles (California) o 3 de outubro de 1979, é un guitarrista estadounidense. En 2010 converteuse en guitarrista dos Red Hot Chili Peppers, substituíndo na banda o seu amigo e frecuente colaborador John Frusciante. En 2019 deixou a banda californiana, sendo substituído de novo por John Frusciante.

Klinghoffer ademais é o líder de Dot Hacker, foi membro de Ataxia, con Frusciante, The Bicycle Thief e Warpaint. Ademais gravou e tocou en directo con grupos coma Gnarls Barkley, PJ Harvey, Beck, The Butthole Surfers, Golden Shoulders e Vincent Gallo entre outros.

## Discografía 
### Con The Bicycle Thief 
* *You Come and Go Like a Pop Song* (1999)

### Con Ataxia 
* *Automatic Writing* (2004)
* *AW II* (2007)

### Con John Frusciante 
* *Shadows Collide With People* (2004)
* *The Will to Death* (2004)
* *Inside of Emptiness* (2004)
* *A Sphere In The Heart Of Silence* (2004)
* *The Empyrean* (2009)

### Con Warpaint 
* *Exquisite Corpse (2008)

### Con PJ Harvey 
**iTunes Originals* (2004)
**The Peel Sessions 1991-2004* (2006)

### Con Golden Shoulders 
* *Let My Burden Be* (2002)
* *Friendship Is Deep* (2004)
* *Get Reasonable* (2009)

### Con Thelonious Monster 
* *California Clam Chowder* (2004)

### Con Bob Forrest 
* *Modern Folk and Blues: Wednesday* (2006)

### Con Tricky 
* *Blowback* (2001)

### Con Gemma Hayes 
* *The Roads Don't Love You* (2005)

### Con The Format 
* *Dog Problems (JamesC)"* (2006)

### Con Spleen 
* *Nun Lover!* (2007)

### Con The Diary of IC Explura 
* *A Loveletter to the Transformer, Pt. 1* (2007)

### Con Charlotte Hatherley 
* *The Deep Blue* (2007)

### Con Neon Neon 
* *Stainless Style* (2008)

### Con Gnarls Barkley 
* *The Odd Couple (2008)

### Con Red Hot Chili Peppers 
* ''I'm With You* (2011)
* *The Getaway* (2016)

### Outros 
* Perry Farrell - *Song Yet to be Sung* (2001)
* Martina Topley-Bird – *The Blue God* (2008)
* Pocahaunted – *Chains* (2008)
* Headless Heroes – *The Silence of Love* (2008)
* Bambi Lee Savage – "GJ and the PimpKillers" (2009
* Paul Oakenfold - *Pop Killer'' (2010) 

## Notas 
## Véxase tamén 
### Ligazóns externas 
* Josh Klinghoffer en MySpace.com
Carlos Pérez Álvarez

**Carlos Pérez Álvarez**, nado en Vigo  o 1 de novembro de 1971 e finado en Nigrán o 5 de xullo de 2006, foi un futbolista galego que xogaba de centrocampista. Formado na canteira do Celta de Vigo, xogou boa parte da súa carreira en Portugal. Faleceu nun accidente doméstico aos 34 anos.
## Traxectoria 
Comezou a xogar nas categorías inferiores do Celta, e en 1993 xogou un partido coa Selección de fútbol sub-21 de España. Porén, só xogou 16 partidos como titular nas tres tempadas que estivo no primeiro equipo, e en 1996 foi cedido á UD Almería que xogaba en segunda división. Xogou 21 partidos e meteu dous goles, pero o club descendeu. Regresou ao Celta na tempada 1997-98, pero non tivo participación e foi traspasado.

Fichou polo Grupo Desportivo de Chaves. Xogou 27 partidos e meteu 4 goles, pero o club descendeu, e fichou por outro equipo do norte de Portugal, o Vitória de Guimarães. Alí estivo dúas tempadas, e en 2001 fichou polo Nacional da Madeira, co que ascendeu á primeira división logo de xogar 19 partidos e meter un gol. Alí estivo dúas tempadas máis, e en 2004 fichou polo CD Ourense, que xogaba na segunda B.

Tiña pensado seguir no mundo do fútbol como adestrador, pero morreu novo nun accidente doméstico.

## Notas 
## Véxase tamén 
### Ligazóns externas 
* Estadísticas  en ForaDeJogo .
Julian Arahanga

**Julian Sonny Arahanga**, nado o 18 de decembro de 1972 en Raetihi, Manawatu-Wanganui, é un actor de cinema e televisión neozelandés.

## Traxectoria 
O seu pai é o guionista Larry Parr e a súa nai é unha neozelandesa-estoniana.
Arahanga é máis coñecido polo seu papel na película *Once Were Warriors*, de 1994, onde interpreta o fillo de Jake "Muss" Heke. Jake é un alcólico que intenta facer as cousas ó dereito, pero non pode porque depende máis dos seus puños que da súa intelixencia.

Tamén protagonizou a secuela *What Becomes of the Broken Hearted?* en 1999, que xira en torno á busca de Jake despois da primeira película. Unha vez máis, el interpreta o fillo de Heke.

## Filmografía 
* *The Ferryman* (2007) - Zane
* *Eagle vs. Shark* (2007) - Flight Extra
* *Toy Boy* (2004) - Angelo
* *Fracture* (2004) - Detective Harawira
* *Forbidden Fury* (2004) -
* *The Lost World* (1999) (Serie de televisión) - 
* *What Becomes of the Broken Hearted?* (1999) - Nig Heke
* *Matrix* (1999) - Apoc
* *Broken English* (1996) - Eddie
* *Hercules: The Legendary Journeys* (1995–1996) (Serie de televisión) - Cassius (*2 episodios*)
* *Once Were Warriors* (1994) - Nig Heke
Manuel Jiménez Abalo

**Manuel Enrique Jiménez Abalo**, nado en Vilagarcía de Arousa o 27 de outubro de 1956, é un exfutbolista galego, que xogaba de defensa central. Xogador histórico do Sporting de Gijón, é o segundo futbolista con máis partidos disputados na historia do club (534), durante as 12 tempadas que vestiu a súa camiseta, todas elas na Primeira División.

## Traxectoria 
### Comezos en Vilagarcía 
Comezou xogando ao baloncesto, deporte que compaxinou co fútbol ata que se decidiu por este último. Entrou no equipo xuvenil do Arousa e máis tarde pasou ao primeiro equipo, co que logrou o ascenso á Terceira División na tempada 1974/75. Titular indiscutible na defensa arousá, disputou 74 partidos de liga nas seguintes dúas tempadas na categoría de bronce do fútbol español.

### Sporting de Gijón 
En 1977 marchou a Asturias para fichar polo Deportivo Gijón, filial do Sporting de Gijón, co que xogou durante dúas tempadas, tamén na Terceira División. En 1979 subiu ao primeiro equipo, no que militou durante os seguintes 12 anos. Debutou na Primeira División da man do adestrador Novoa, na primeira xornada da tempada 1979/80, nunha vitoria por 2-1 contra o Sevilla no Molinón. Poucos días despois debutou tamén na Copa da UEFA, nun encontro ante o PSV. Disputou un total de 47 partidos na súa primeira tempada co equipo xixonés, todos eles como titular, e rematou terceiro na liga.

Foi un fixo nas aliñacións titulares do Sporting nos seguintes anos ata acadar un total de 534 partidos oficiais, converténdose así no segundo futbolista con máis encontros na historia do club, só por detrás de Joaquín. Foi titular nas dúas finais da Copa do Rei que o equipo xogou de xeito consecutivo en 1981 e 1982, perdendo ambas contra o FC Barcelona e o Real Madrid respectivamente.

### Burgos 
En 1991 rematou contrato co Sporting e recibiu a chamada de Novoa, o seu antigo adestrador no equipo asturiano, que lle ofreceu xogar no Real Burgos. Fichou entón polo club burgalés, co que xogou completos os 38 partidos de liga da tempada 1991/92, na que o Burgos rematou noveno. Ao remate da tempada colgou as botas, sendo naquel momento o terceiro futbolista con máis partidos completos na historia da Primeira División (446) e o primeiro entre os xogadores de campo.

### Selección española 
Despois de xogar varios partidos coa selección B de España, o 18 de novembro de 1981 debutou coa selección absoluta nun amigábel contra a Polonia. Foi o seu único partido como internacional absoluto, pois aínda que formou parte do combinado español no Mundial de 1982, non chegou a debutar no torneo.

## Palmarés 
;Arousa
* **Serie A (1):** 1974/75.

## Notas 
## Véxase tamén 
### Ligazóns externas 
* Datos como xogador  coa selección española .